stanford-oval/wikipedia huggingface dataset:
פונולוגיה רומנית
עיצורים > h

הפונמה H ברומנית מבוטאת על ידי שלושה צלילים - שהם שלושה אלופונים לפי ההקשר הפונטי:
עיצור חוכך סדקי (גרוני) אטום המסומן ב-[h]. כמו במילה haină (האינה = בגד) (בגד), haită (האיטה = עדת זאבים), horă (הורה) ההיגוי דומה לזה של "ה" העברית - ראו עיצורים סדקיים ולזה של h במילה הגרמנית Herz (לב) (בתעתיק עברי: הרץ). זה רחוק מ"ח", עד כדי כך שיש שמעלים השערה שנויה מאוד במחלוקת כי מדובר בעיצור חריג ואפילו "תנועה (!) חריגה".
עיצור חוכך חכי אטום המוסמן ב[ç]. במילים hilar ("כילאר" או "חילאר" = מצחיק), hidră ("כידרה" או "חידרה" = הידרה), hienă ("כְיֶינה" או "חְיֶינה" =צבוע), שההיגוי שלו דומה ל "כ" או "ך" העברית - גם כן ל"ח" בהיגוי האשכנזי. ראו עיצורים חכיים.
עיצור חוכך וילוני אטום, המסומן על ידי [x]. במילים כמו hală (חאלה = שוק מקורה) hamal ("חאמאל" = סבל), valah (ואלאח =ולאכי) שההיגוי שלה דומה ל"ח" העברית (בהיגוי הספרדי) או ל-ch הגרמני במילה Nacht. ראו עיצורים וילוניים.
לפי התכונות האקוסטיות ה עיצורים h החכי והוילוני הם חלק מקובצת העצורים ה"קומפקטיים" compact consonants ולפי אופן החיתוך הם "עיצורים פתוחים". בעוד שהעיצור [h] הסדקי או הגרוני, מבחינה אקוסטית הוא עמוק (grave) ואופן החיתוך שלו הוא "אחורי" (posterior). ברומנית, להבדיל מעיצורים רבים אחרים, אין לעיצורים /h/ אלה בן זוג קולי.
ה h ברומנית אינו מוסבר על ידי מקור לטיני. עוד במאה השנייה לפנה"ס בשפה הלטינית חדל היגוי הפונמה H . (תופעה של "תאונה פונטית" – העלמות של הגה). גם בצרפתית, איטלקית ופורטוגזית האות H אינה נהגית. נוכחותה של H בשפה הרומנית, להבדיל מבצרפתית, איטלקית ופורטוגזית, מוסבר, או על ידי השפעת תשתית תראקו-דאקית או על ידי השאלה מהשפות הסלאביות:
תיאורית ההשפעה התראקו-דאקית נתמכת על ידי הבלשנים הרומנים אלכסנדרו רוסטי (Rosetti Alexandru) וגריגורה ברנקוש (G.Brâncuș). האחרון מצא כמה מילים משותפות לרומנית ולאלבנית, הכוללות את הפונמה H. היא מופיעה, למשל, בפועל a hămesi - שמשמעותו " לאכול" (ניתן להשוות עם האלבני "ham " לאכול) המילה hameș (מילה נרדפת ל lacom ‏ = חמדן, זללן, באלבנית hames. באלבנית קיים הפועל ham = לאכול. ברומנית קיימת הנגזרת – פועל a hămesi.
השאלות משפות סלביות: כמו במילים hrean (כריאן או חריאן) (=חזרת),harnic (הַרניק = חרוץ)
השאלות מהונגרית: מילים כמו hotar (גבול) מהמילה határ ,‏ a hotărî להחליט מהמילה hardău, határoz מ hordó (חבית).
השאולות מטורקית. מילים כמו han (חאן) מ han מפרסית hane (בית ארחה),, hatâr במקור מערבית (חאטיר = חסד, רצון). huzur (חוּזוּר = חיי מותרות), halal de (במקור מערבית) (חלאל = אשרי)
עיצורים > העיצור הבתר-מכתשי המחוכך האטום

העיצור בתר-המכתשי המחוכך האטום, [ʧ] (מסומן צ' במילה צ'יפס), מופיע ברומנית.
בשפה הרומנית מסמנים אותו על ידי הצמדת האות c והאותיות e או i, ברוב המקרים באופן דומה לשפה האיטלקית. מופיע במילים כמו cerb" " /ʧerb/ ("צבי"), face ") /f 'a.ʧe/ עושה" (, saci " /saʧʲ" ("שקים").
עיצור זה נתפס ברומנית בשני אופנים:
ההשקפה החד-פונמטית: בדומה ליצורים מחוככים אחרים  [ʧ] אינו רצף פשוט של שני עיצורים [t.ʃ], אלא יחידה חד-פונמתית (מונופונמתית) - עיצור המתחיל כסותם [t] ומסתיים כחוכך [ʃ]. ההשערה הזאת נתמכת על ידי פונולוגים.
ההשקפה הדו-פונמתית. מחקרים ישנים אחדים טענו שבעיצור [ʧ] ניתן להבחין שני עיצורים נפרדים [t.ʃ]. כהוכחה היו מקליטים מילה הכוללת את העיצור  [ʧ] ומפיקים את התרשים במהופך. אז מילה כמו ceapă ("בצל") במהופך נשמעה בערך ăpașt‏ מה שנראה כאישור של ההשערה. אולם בתרשים הפוך מסוג זה כל הצלילים מתעוותים, מה שמונע הערכה אובייקטיבית. נתמכה על ידי ב. בלוך, אלכסנדרו גראור, ג.ל. טראגר, נ. קרושבסקי ואחרים.
ההבדל בין העיצור  [ʧ] והרצף  [t.ʃ] הוא ש ברצף זרם האוויר נפלט פעמיים, אחרי [t] וגם כן בזמן החוכך [ʃ], בעוד שבעיצור המחוכך האוויר נפלט פעם אחת בלבד, בסוף.
ברומנית ניתן להבליט את ההבדל על ידי צמד היגדים am pregăti cina' ("היינו מכינים את ארוחת הערב") וam pregătit șina, ("הכננו את פס הברזל") השונים ביניהם רק ב-[ʧ]
ובהתאמה  [t.ʃ]
אותה הבחנה עושים גם בשפה האנגלית, למשל בצמד ההיגדים "white shoes", ו-"why choose", הנהגים /waɪt ʃuːz/ו- /waɪ ʧuːz/ בהתאמה.
אולם מחקרים פונטיים ניסויים מודרניים תומכים בקיום פונמה אחת - גם ברומנית וגם באנגלית.
יש דמיון בהיגוי העיצור בין המילים הרומניות והאנגליות הבאות:
Cioc chalk /ʧɔ:k/, cea char / ʧa:r/, cip cheap ʧi:, căci catch /kæʧ/. אך העיצור הרומני הוא קדמי חכי טהור, בעוד שבאנגלית הוא קדמי חכי-מכתשי.
בסוף מילה העיצור צ' מסומן ברומנית ci, ונהגה ללא תנועה אחריו (כמו בשמות, Comǎneci ,Popovici, Ștrulovici)
הערות שוליים

↑  Gramatica uzuală a limbii române, ACADEMIA DE ȘTIINȚE A MOLDOVEI, Institutul de Lingvistică עמוד 42 "הדקדוק השימושי של השפה הרומנית", האקדמיה למדעים של רפובליקת מולדובה, המכון לבלשנות. (ברומנית)
1 2  Gramatica uzuală a limbii române, ACADEMIA DE ȘTIINȚE A MOLDOVEI, Institutul de Lingvistică "הדקדוק השימושי של השפה הרומנית", האקדמיה למדעים של רפובליקת מולדובה, המכון לבלשנות. (ברומנית)
↑  פונטיקה - אורתוגרפיה, פרק דיפתונגים וטריפתונגים, סעיף 1, סעיף קטן b (ברומנית)
↑  O.Drăghici p.17
↑  O.Drăghici p. 17
↑  דיון בפורום סופטפדיה לבלשנות רומנית
↑  File de gramatică germană, Universitatea Cluj
↑  File de gramatică germană, Universitatea Cluj
↑  ביידיש כנראה משם גם בעברית דווקא מקובל לתעתק את הסיומת הגרמנית cht על ידי "כט"
↑  כמו ד. קריסטל, ד.ג'ונס, ל.ו.סצ'רבה, ג. קונסטנטינסקו-דוברידור, נ. קורלציאנו, א. טורקולץ, א.ס. ציק'ובאווה, ואחרים
↑  הדוגמה לקוחה מ-Alexandru Graur, Mic tratat de ortografie, Editura Științifică, București, 1974, p. 147 אלכסנדרו גראור - "סינופסיס של אורטופגרפיה"  בהוצאה המדעית, בוקרשט, ;1974
↑  דוגמה מ: Peter Roach,  A Little Encyclopaedia of Phonetics, p. 4 פיטר רוץ' – אנציקלופדיה פונטית קטנה
↑  A.Chirdeachin 2007 p 19
| --- | --- |
בקרת זהויות :  LNB: 000304912
פארק המצפה התת-ימי באילת

| --- | --- |
לוגו המצפה התת-ימי
המצפה התת-ימי וה"קורל 2000"
 סוג:  אקווריום ציבורי, מצפה תת-ימי, מרכז שימור
 מיקום:  ישראל  אילת, ישראל
 תקופת הפעילות:  1970–הווה (כ־54 שנים)
 שטח:  חוף שמורת האלמוגים, אילת
 מייסדים:  מוריס קאהן, דויד פרידמן
 מספר מינים:  בערך 850 (לא כולל המינים במפרץ אילת שניתן לראות מן המצפה)
 מספר פרטים:  בערך 10,000 (לא כולל הפרטים במפרץ אילת שניתן לראות מן המצפה)
 תצוגות עיקריות:  קורל 2000, המצפה התת-ימי, עולם הכרישים, אושינריום
 בעלות:  Coral World International
 קואורדינטות:  29°30′14″N 34°55′05″E﻿ / ﻿29.504°N 34.918°E﻿ / 29.504; 34.918
 www.coralworld.co.il
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןפארק המצפה התת-ימי באילת(למפת אילת רגילה) הר יהושפט הר צפחות א. חבל אילות מצרים ירדןפארק המצפה התת-ימי באילת  he פארק המצפה התת-ימי באילתhe פארק המצפה התת-ימי באילתמפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
 
דגי פיראניה בפארק המצפה התת-ימי
סוסוני ים באקווריום דגים נדירים
זהרון הדור באקווריום דגים נדירים
גן השעשועים
חלון צפייה בבריכת הכרישים
המנהרה החוצה את בריכת הכרישים
דגם כריש לוויתן בעולם הכרישים
סירה בעלת בטן עמוקה עשויה זכוכית - קורל 2000, עוגנת ליד המצפה
פארק המצפה התת-ימי באילת (נקרא בעבר עולם האלמוגים) הוא אקווריום ציבורי הנמצא באילת, בחוף שמורת חוף האלמוגים, ובו המצפה התת-ימי הראשון מסוגו בעולם, שממנו אפשר לצפות בבעלי חיים ימיים. המצפה היה האטרקציה הראשונה בפארק, ורק לאחריו נבנו שאר התצוגות, אשר אינן מחוברות ישירות לים סוף. המצפה הוקם בשנת 1970 בידי מוריס קאהן בשיתוף הביולוג הימי דוד פרידמן, והיה ראשון מסוגו בעולם וכן האקווריום הציבורי הראשון בישראל.
היסטוריה

לפני ההוצאה לפועל של הרעיון נדרשו מחקר ותכנון ממושכים כדי למזער את הפגיעה בסביבה הימית הרגישה ובאוכלוסיית הדגים בעת ההקמה. המצפה הישן נבנה ממתכת במשקל 100 טונות מצופה בצבע אפוקסי והורכב בשלמותו ביבשה. לאחר הרכבתו הושט המצפה למקומו ושוקע באמצעות משקולות מתכת שכללו שרשראות טנקים, פסולת תחמושת וכדומה. בסיס המצפה חובר לעמודי מתכת גדולים שנקבעו במעמקים. לאחר ההקמה הועברו למקום גושים גדולים של מושבות אלמוגים כדי לתקן את אשר נהרס בעת תהליך הבנייה. המצפה החדש הוקם ב-1991, חלקי המתכת יוצרו בשפרעם והורכבו בנמל אילת והמבנה כולו הושקע בים בדומה למצפה הישן.
המצפה התת-ימי (Coral World International) הוקמה בשנת 1974 בידי מוריס קאהן. החברה מנוהלת היום על ידי בנו בנימין קאהן ובבעלותה - המצפה תת-ימי באילת, כמו כן פארקים ימיים בפרת', אוסטרליה, מאווי (הוואי)' פלמה דה מיורקה' ואחד שנמצא בבנייה בברלין.
התצוגות ובעלי החיים > אקווריום שונית ים סוף

אקווריום שונית ים סוף הוא אקווריום גדול הבנוי בצורת מעגל ומכיל כ-360 קוב מים. כמו כן, המים באקווריום הם מי ים הנשאבים מעומק של 42 מטר על ידי מערכת משאבות שמזרימה מים 24 שעות ביממה לכל התצוגות בפארק והוא העתק מדויק של שונית אלמוגים על כל פרטיה כמו; צלילות המים, מליחות המים והטמפרטורה.
האקווריום מורכב ממושבת אלמוגים גדולה וממגוון עצום של מיני דגים, ביניהם: דגים צמחוניים, דגים טורפים, דגי שונית, דגי ים פתוח. בנוסף, ישנה האכלה יומית באקווריום על ידי צוללן.
התצוגות ובעלי החיים > יצורים מהמעמקים

מתחם "יצורים ממעמקים" הוא מיצג דיגיטלי תלת-ממדי המציג את החיים במעמקי הים, ומינים כמו: צלופח השקנאי, כנפרגלאים, חכאים שעירים, הדיונון ממין Teuthowenia pellucida ומדוזת אטולה (Atolla wyvillei).
התצוגות ובעלי החיים > אקווריום דגים נדירים

מתחם הדגים הנדירים הוא מתחם בעל שלושה חלקים ובו כ-35 אקווריומים של בעלי חיים וצמחים נדירים משונית האלמוגים של מפרץ אילת, ונמצאים בו כ-800 סוגי דגים. בנוסף, מתחם זה משמש מוקד תצפית ומחקר לסטודנטים ומדענים מכל רחבי העולם, זכות היותו מציד בעלי חיים נדירים ממפרץ אילת ללא שום קושי להשגתם, וכן, מתחם זה משמש גם מתחם רבייה ושימור לבעלי החיים הנדירים שמוצגים בו.
שני החלקים הראשונים מציגים חיות ים כמו: זהרון הדור, זהרון מקרין, מורנות, אבנונים כמו אבנונית, סרטנים ולובסטרים, כוכבי ים, פרפרונים, פיתיונאיים, כוכבן קוצני, סוסון-ים דורבני, סוסון ים חלק, שושנונים, תמנונים, ועוד. החלק השלישי מוקדש לדגי לילה ודגי מעמקים, וניתן לראות בו פנסאים, אלמוגים מאירים ודיונונים.
התצוגות ובעלי החיים > בריכות צבי הים והטריגונים

בריכות אלה הן בריכות אשר נמצאים בתוכן מיני בעלי החיים; צב ים ירוק, צב ים קרני, חתול ים וצנינית ענק, ובנוסף גם למטרות חינוך, שימור, ורבייה. כמו כן, הבריכות מחולקת לשני חלקים; חלק לצבים בוגרים וחלק לצבים צעירים.
במרכז בריכת הצבים הבוגרים נמצא גם אי חול קטן שמשמש את נקבות צבי הים להטלת ביצים. לאחר שהביצים בוקעות נאספים הצבים הצעירים ומגודלים בבריכות הצבים הצעירים, ואז משוחררים לטבע כאשר הם גדולים יותר ומוגנים יותר מסכנות מצד טורפים.
התצוגות ובעלי החיים > גן השעשועים

סמוך לאושנריום קיים גן שעשועים ובו מתקנים כמו: מגלשת תמנון, סוסוני ים, קרוסלת מדוזה ובובות מורנות, לוקוסים וכריש גדול. גן זה הוא היחידי מסוגו בכל הארץ.
התצוגות ובעלי החיים > גן השעשועים > אקווה דום

האקווה דום הוא אטרקציה ובה סימולטור המדמה סרט על לווייתן גדול-סנפיר מונגש במשקפי תלת-ממד.
התצוגות ובעלי החיים > האושינריום

האושינריום הוא סימולטור ענק המדמה סרט באורך כמה דקות בנושא שימור הימים. האולם מכיל 140 מקומות ישיבה, והסרט מוקרן על גבי שלושה מסכי HD ענקיים ואיכותיים. הצופים יישובים על במות חכמות הנעות לכל הכיוונים בהתאם לסרט.
התצוגות ובעלי החיים > עולם הכרישים

עולם הכרישים הוא מתחם חדש המשתרע על פני דונם, אשר נפתח בספטמבר 2014 (כ-40 שנה לאחר פתיחת הפארק), והוא בעל אקווריום, תצוגות וירטואליים ובובות של כרישים שונים.
המתחם עלה כ-25 מיליון ש"ח והוא בנוי משני חלקים:
בריכת הכרישים - שהיא האקווריום המכיל 3,000 קוב מים, והוא האקווריום הגדול ביותר במזרח התיכון (שני לו הוא אקווריום ים התיכון באקווריום ישראל המכיל 1,500 קוב מים). שטח האקווריום הוא 575 מ"ר ועומקו הוא כשישה מטרים. כמו כן, המים המוזרמים אל הבריכה נשאבים בתהליך מורכב מעומק של 40 מטר, ויש לו כארבע נקודות תצפית:
חלון תצפית - גדול שאורכו הוא כעשרה מטרים וגובהו הוא כארבעה מטרים.
מנהרה שקופה (המכונה "קריעת ים סוף") - הנמשכת לאורך של 15 מטר.
אמפיתיאטרון קטן - הפונה לחלון שאורכו הוא כשישה מטרים, ומעניק מבט אחרון מהמתחם. בנוסף, ישנו דגם של כריש לוויתן בגודל מקורי התלוי בתקרת האמפי.
החלק העליון - בו המבקרים יכולים לעלות לחלק העליון של המתחם ולראות ללא זכוכית את הבריכה.
בין בעלי החיים החיים באקווריום נמצאים:
כ-18 כרישים בניהם: כרישת זנבתן מנומר ששמה לאה, כריש סנפירתן, כרישון משה רבינו, כריש גדול-שן, פטישן כד-חרטום, כריש שחור-סניפירים ועוד.
בטאים כמו: טחן נקוד בשם "עמית" וטריגוניים.
אלפי דגים ואלמוגים אחרים.
מרכז מבקרים - אינטראקטיבי דיגיטלי המספר על "עולם הכרישים" ומאפשר הצצה ולמידה על אורח חייהם, אזורי המחיה שלהם, הרגלי התזונה שלהם והסברים ברורים ועובדות מדויקות מדוע הכרישים אינם מסוכנים לבני האדם.
במרכז המבקרים ישנם סרטונים, משחקים אינטראקטיביים, דגמי כרישים ובריכת כרישים קטנים המאפשרת צפייה מקרוב בהם.
התצוגות ובעלי החיים > בקתת האמזונס

בתצוגה זו ישנם מינים החיים בנהר האמזונאס והם החיות היחידות בתצוגות שחיים במים מתוקים. ביניהם נראים: פיראניות, צלופח חשמלי, גרום לשון דו-ביני, קיימנים, לטאות, אנקונדה, דנדרובטיים, טרנטולות ועוד.
התצוגות ובעלי החיים > קורל 2000

קורל 2000 היא סירה בעלת בטן עמוקה עשוית זכוכית, בה יושבים המבקרים בחלקה התחתון ומביטים דרך חלונות אישיים אל מעמקי הים לשונית האלמוגים. לספינה 48 חלונות הממוקמים כ-1.5 מתחת לפני הים, כך שאפשר להביט לצידי הספינה ולא לתחתית כנהוג בסירות הזכוכית וליהנות ממרחב ראייה גדול במיוחד. בסירה 45 מקומות ישיבה והיא שטה לאורך שמורת האלמוגים והגנים היפנים. ההפלגה יוצאת ממזח הקורל הנמצא על הגשר המוביל למגדל המצפה, ואורך השייט אורך כ-20 דקות.
הסירה נבנתה באוסטרליה ב-1994 והובאה לאילת ב-1999.
התצוגות ובעלי החיים > המצפה התת-ימי

המצפה התת-ימי הוא האטרקציה המרכזית והראשונה בפארק. תחילת המסלול למצפה מתחיל בגשר המחבר בין קן החוף למצפה ואורכו הוא כ-100 מטרים. לאחר מכן, מגיעים לקורל 2000, ואחרי זה למצפה הבנוי משלושה מפלסים; המפלס האמצעי הוא מפלס מעל פני המים בו ישנו בית קפה וחנויות תכשיטים ומזכרות. המפלס העליון הוא מצפה בגובה 23 מטר מעל פני המים, וניתן לצפות ממנו על כל מפרץ אילת. המפלס המרכזי הוא המפלס התת-מימי, שבנוי משני חדרים בעומק של 6 מטר מתחת לפני המים. המפלס התחתון, מפלס המצפה, בנוי באמצע שונית האלמוגים, ולמעשה מהווה חלק מהשונית מאחר שבמהלך השנים אלמוגים החלו לגדול על גוף המצפה עצמו. מן המצפה ניתן לראות את השונית הרבגונית ואת בעלי החיים והצמחים שחיים בה. המצפה הוקם בשנת 1974, ואז היה בנוי רק מחדר תת-ימי אחד. מגדל המצפה התת-ימי שוקל סך הכל 100 טון. המצפה התת-ימי משמש למחקרים רבים על אורחות החיים של דיירי השונית, והאקולוגיה של שונית האלמוגים.
גלריה

המצפה
מבט על הפארק, ועל הגשר המוביל למצפה
ראו גם

החי במפרץ אילת
אקווריום ישראל
ריף הדולפינים
הערות שוליים

↑  היסטוריית המצפה התת-ימי
↑  Coral World International, Coral World (באנגלית)
↑  AQWA - The Aquarium of Western Australia, https://www.aqwa.com.au/ (ב־Australian English)
↑  Maui Ocean Center | The Aquarium of Hawai'i, Maui Ocean Center (באנגלית אמריקאית)
↑  Gold Barcelona Estudio Digital, S. L.-- https://gold.barcelona, The Aquarium of the Balearic Islands, Palma Aquarium (באנגלית אמריקאית)
↑  Ocean Berlin | Coral World International, Ocean Berlin (באנגלית)
| גני חיות ואתרים זואולוגיים בישראל  |
| --- | --- | --- |
| ארגון גני החיות הישראלי | הספארי ברמת גן • גן החיות התנ"כי • חי פארק • חי-כיף • גן החיות הלימודי חיפה • גן גורו |   |
| גני חיות נוספים | הגן הזואולוגי של אוניברסיטת תל אביב • גן החי בפתח תקווה • פארק החי • פארק ארץ הצבי |   |
| גנים קטנים | ג'ונגל כיף • הגן הבוטני-זואולוגי בנהריה • יער הקופים • מקלט הקופים הישראלי • פארק לכיש •  מרכז הזוחלים בקצרין • מרכז הזוחלים המדברי • פארק אוטופיה |   |
| חוות זואולוגיות | חוות התנינים בחמת גדר • חוות אל היען • חוות האלפקות • חוות האנטילופות בערבה • חוות קרוקולוקו • חוות בולוטין • חוות החרקים והפרפרים הישראלית |   |
| מרכזי צפרות | פארק הצפרות אילת • התחנה לחקר ציפורי ירושלים • המרכז הבינלאומי לחקר נדידת הציפורים בלטרון • פארק ראש ציפור • מרכז צפרות רמת הנגב • מרכז צפרות החולה • מקור החסידה |   |
| אקווריומים בישראל | פארק המצפה התת-ימי באילת • אקווריום ישראל • ריף הדולפינים |   |
| החי-בר | חי-בר יטבתה • חי-בר כרמל |   |
| מקומות שנסגרו | גן החיות של תל אביב  • גני הטבע  • הדולפינריום בתל אביב • צפארי • קטיפארי • נגב Zoo • חי רמון • חוות פצאל |   |
| גני חיות חדשים | צפארי • מדבריום • גן החיות העירוני אשקלון |   |
פלדנקרייז

משה פלדנקרייז מסביר על מבנה ותפקוד הרגל
פלדנקרייז היא שיטה שמטרתה שכלול היכולת של האדם. השיטה קרויה על-שם ממציאה, הד"ר לפיזיקה משה פלדנקרייז. בשכלול, התכוון פלדנקרייז לאפשר מקסימום תנועה, במינימום מאמץ, על ידי חוויית קונפיגורציות תנועה מגוונות ושינוי הרגלים הטבועים במערכת העצבים מתוך ניסיון חייו של כל אדם. ככלל, השיטה פונה לכל אדם המעוניין לשפר את תפקודו הגופני והנפשי. אולם בפועל לרוב הפונים אליה צרכים מיוחדים - מצד אחד חולים למיניהם, ומצד שני מצטיינים למיניהם. כך, השיטה מוכרת לרוב מחד גיסא כענף ברפואה המשלימה או האלטרנטיבית, ומאידך גיסא כצורת אימון מתקדם לספורטאים ואמני-במה.
מקורות ללימוד השיטה > מקורות ראשוניים > כתבי משה פלדנקרייז

פלדנקרייז כתב שישה ספרים על שיטתו: הגוף והתנהגות בוגרת, פרקים בשיטתי, שכלול היכולת, מקרה נורה, העוצמה האישית, והנסתר שבגלוי. שניים מהם, העוצמה האישית והנסתר שבגלוי, נערכו וראו אור רק לאחר מותו. נוסף לספרים פרסם פלדנקרייז גם מאמרים על שיטתו. מאמרים אלה (בתוספת ראיונות שנערכו עם פלדנקרייז ותמלולי הרצאות שנתן) מכונסים בספר Embodied Wisdom: the collected papers of Moshe Feldenkrais.
מקורות ללימוד השיטה > מקורות ראשוניים > חומר תיעודי

מאות מהשיעורים, פרטיים וקבוצתיים כאחד, שלימד משה פלדנקרייז מתועדים בפורמט וידאו או אודיו. השיעורים הקבוצתיים שהוקלטו אף תומללו והם זמינים גם בצורת טקסט. ניתן לרכוש את גוף החומר התיעודי ממקורות שונים, ביניהם איגוד הפלדנקרייז העולמי, והחנות Feldenkrais Resources.
מקורות ללימוד השיטה > מקורות משניים > פרסומים

מאות ספרים, מאמרים, בלוגים ואתרי אינטרנט עוסקים בשיטת פלדנקרייז. ניתן למצוא בהם הן חומר עיוני על השיטה, והן שיעורים מעשיים בשיטה.
מקורות ללימוד השיטה > מקורות משניים > מורים

נכון לשנת 2011, מספר המורים המוסמכים לשיטת פלדנקרייז בעולם כולו מוערך בכ-6,000, מתוכם כ-1,700 בגרמניה וכ-1,300 בארצות הברית.
שיעור פלדנקרייז טיפוסי עם מורה אורך כשלושת רבעי שעה, ויכול להתבצע במתכונת אישית או קבוצתית. במתכונת אישית השיעור הוא בלתי-מילולי ברובו: המורה מזין את התלמיד בגירויים תנועתיים ותחושתיים ועוזר לו להבחין בהבדלי איכות בין תבניות פעולה שונות הרלוונטיות לחייו, ולהטמיע את השינויים בהם הוא חפץ. במתכונת קבוצתית מתבצע אותו הדבר בדיוק, רק שאופן ההנחיה הוא מילולי, לא פיזי.
תמצית השיטה

שיטת פלדנקרייז שמה דגש על יכולתו יוצאת הדופן של האדם (ביחס למינים אחרים) ללמוד ולפעול על-פי מה שלמד. הלימוד עליו מדובר בשיטת פלדנקרייז אינו סכולסטי או אינטלקטואלי, אלא אורגני. סוג לימוד זה תופס את חלק הארי בשנים הראשונות לחיי האדם. כך לומד האדם לזחול וללכת, למשל; ללא הדרכה, ללא חינוך פורמלי, אלא באופן ספונטני. ברוב תרבויות העולם מקובל שצורת לימוד זו חשיבותה פוחתת ככל שהאדם מתבגר, ובמקביל עולה חשיבותו של החינוך הפורמלי. שיטת פלדנקרייז גורסת, לעומת זאת, שלימוד אורגני חיוני לחיים בריאים בכל גיל, לא רק בשנות הילדות המוקדמת. דגש זה אינו גורע מחשיבותו של החינוך הפורמלי, אלא להפך: אדם בריא יותר, בעל חיוניות רבה יותר, יגיע להישגים גבוהים יותר בכל אשר יפנה (ויהנה יותר מהישגיו).
בשיעור אישי בשיטה, נושא השיעור מותאם ספציפית לצרכיו של התלמיד. יש הרוצים להיפטר מכאבים שונים, יש הרוצים לשפר את יכולתם האמנותית או האתלטית, ויש המעוניינים במודעות עצמית חדה יותר ופונקציונלית יותר. בשיעור קבוצתי בשיטה נלמדים נושאים הרלוונטיים לכל אדם - יציבה, שיווי משקל, תנועה, תרגום כוונה למעשה, חידוד החוש הקינסתטי, רכישת מיומנויות באשר הן, אינטגרציה פונקציונלית. נושא-העל בכל השיעורים, אישיים וקבוצתיים כאחד, זהה: היכולת לעשות מה שרוצים בדיוק וללא תחושת מאמץ.
מושגי מפתח בשיטה > חוק ובר-פכנר

חוק ובר-פכנר מתאר תכונה פיזיולוגית יסודית של האורגניזם האנושי: היות היחס בין שינוי בעוצמת גירוי לשינוי בעוצמת תחושת הגירוי לוגריתמי. כלומר, כשעוצמת הגירוי משתנה בטור גאומטרי עוצמת תחושת הגירוי משתנה בטור חשבוני. כך, למשל, כאשר עוצמת גירוי מסוים מוכפלת פי שלושה, עוצמת תחושת הגירוי עשויה לעלות בדרגה אחת בלבד, וכן הלאה. החוק מתאר גם את המכניזם של התופעה הידועה כסַף התחושה (Differential threshold): על מנת להנמיך את סף התחושה (להיות מסוגלים להרגיש שינויים יותר ויותר קטנים) יש להנמיך את עוצמת הגירוי ההתחלתי או להגביר את עוצמת השינוי. התופעה שכיחה מאוד בחיי היומיום. לדוגמה, זאת הסיבה שבאולם הקולנוע האורות כבויים והמסך גדול: כדי שנוכל לראות אותו יותר טוב. האולם גם מבודד אקוסטית והפסקול של הסרט מושמע בווליום גבוה: מאותה הסיבה בדיוק. כדי שנוכל לשמוע את הפסקול טוב יותר. זאת גם הסיבה ששיעורי פלדנקרייז, כעיקרון, יהיו איטיים, עדינים, ויתנהלו פעמים רבות על הרצפה, בשכיבה. כל זאת כדי לנטרל במידת האפשר את כוח המשיכה ולאפשר תחושה יותר ויותר דקה, להבחין בהבדלים יותר ויותר קטנים, בניואנסים, בבני ניואנסים וכן הלאה; ההבחנה במה שעד עתה לא היה מובחן היא המאפשרת שינוי. עתה ניתן לפעול אחרת, אם רוצים. כך על-פי שיטת פלדנקרייז.
מושגי מפתח בשיטה > הפיכות

הפיכות (Reversibility), לפי פלדנקרייז, היא הקריטריון המעשי הראשי לבחינת איכותה של פעולה או תנועה. הפיכות פירושה שפעולה או תנועה ניתנות לשינוי - הפיכת כיוון התנועה, עוצמתה, משכה, עד כדי הפסקתה המוחלטת - ללא כל צורך בהכנה מוקדמת, כלומר בצורה חלקה לגמרי.
מחקר מדעי של שיטת פלדנקרייז

בשנת 2012 התבצעה מטעם In Tech סקירה שיטתית של מחקרים מדעיים שנושאם שיטת פלדנקרייז. עורכת המחקר מצאה רק 59 מחקרים ראויים לציון, ומתוכם רק שניים העומדים בקריטריונים מדעיים מחמירים (דרגה 1). הדירוג הממוצע של גוף המחקר, לפי עורכת הסקירה, הוא 2.8 (בסקאלה של 1-5; כש-1 הוא הציון הגבוה ביותר). המחקרים שונים אלה מאלה גם בפרמטרים נוספים: גודל קבוצת המחקר, טווח הגילאים, הסוגיות הנבחנות וכו'. בין הסוגיות הנבחנות: השפעת שיעורים בשיטה על אנשים בריאים, על הסובלים מכאב כרוני, טרשת נפוצה, דיסטוניה, תסמונת קדם-ווסתית חמורה, הפרעות אכילה, פיברומיאלגיה, מחלת אלצהיימר, פציעות בעמוד השדרה או במוח, טנטונים, הפרעות נפשיות, מחלת פרקינסון, ועוד. עורכת המחקר מסכמת את ממצאיה כך: ”המחקר המדעי בסוגיית האפקטיביות והבטיחות לשימוש של שיטת פלדנקרייז גדל משמעותית בעשור האחרון. התוצאות חיוביות ברובן, אך גוף המחקר עדיין קטן מאוד ולוקה בחולשות מתודולוגיות ניכרות. יש צורך בעוד מחקר רב ומדוקדק, המשלב שיטות כמותניות ואיכותניות מתאימות, לשם הערכה מקיפה ומבוססת יותר של שיטת פלדנקרייז.”
ראו גם

טאי צ'י
שיטת אלכסנדר
רפואה אלטרנטיבית
רפואה אלטרנטיבית - מונחים
לקריאה נוספת > פרסומים מאת משה פלדנקרייז > על שיטת פלדנקרייז

משה פלדנקרייז, הגוף והתנהגות בוגרת, הוצאת מכון פלדנקרייז, 1994.
משה פלדנקרייז, פרקים בשיטתי, הוצאת אל"ף, 1964.
משה פלדנקרייז, שכלול היכולת: הלכה ומעשה, הוצאת אל"ף, 1967.
משה פלדנקרייז, מקרה נורה: מסע בסבך המוח, הוצאת אל"ף, 1978.
משה פלדנקרייז, הנסתר שבגלוי: מעיקרי שיטת פלדנקרייז, הוצאת אל"ף, 1983.
משה פלדנקרייז, העוצמה האישית: מדריך לספונטניות, הוצאת אל"ף, 1986.
Body and Mature Behavior: A Study of Anxiety, Sex, Gravitation and Learning. London: Routledge and Kegan Paul, 1949; New York: International Universities Press, 1950 (softcover edition, out of print); Tel-Aviv: Alef Ltd., 1966, 1980, 1988 (hardcover edition).
Awareness Through Movement: Health Exercises for Personal Growth. New York/London: Harper & Row 1972, 1977; Toronto: Fitzhenry & Whiteside, 1972, 1977 (hardcover edition, out of print); Harmondsworth, Middlesex, England: Penguin Books, 1972, 1977; San Francisco: Harper Collins, 1990 (softcover edition).
The Case of Nora: Body Awareness as Healing Therapy. New York/London: Harper & Row, 1977 (out of print).
The Elusive Obvious. Cupertino, California: Meta Publications, 1981.
The Master Moves. Cupertino, California: Meta Publications, 1984, (softcover edition.)
The Potent Self. San Francisco: Harper & Row, 1985. Harper Collins, New York, 1992, (softcover edition.)
Embodied Wisdom: The Collected Papers of Moshe Feldenkrais, North Atlantic Books; 1 edition (August 17, 2010)
לקריאה נוספת > פרסומים מאת משה פלדנקרייז > על ג'ודו והגנה עצמית

Jiu-jitsu. Paris: Étienne Chiron, 1934 (out of print).
Manuel pratique du Jiu-jitsu: la défense du faible contre l'agresseur. Paris: Étienne Chiron, 1939 (out of print).
ABC du Judo. Paris: Étienne Chiron, 1941 (out of print).
Practical Unarmed Combat. London: Frederick Warne & Co., 1941. Revised edition 1944, 1967 (out of print).
Judo: The Art of Defense and Attack. New York and London: Frederick Warne & Co., 1944, 1967 (out of print).
Higher Judo (Groundwork). New York and London: Frederick Warne & Co., 1952 (out of print). Xerox copy available from Feldenkrais Resources.
לקריאה נוספת > פרסומים על שיטת פלדנקרייז מאת מחברים אחרים

רות אלון, חזרה לתנועה טבעית בשיטת פלדנקרייז: סדנא לגב חופשי, הוצאת כנה, 1994.
חוה שלהב, מודעות באמצעות תנועה: 18 שיעורי תנועה על בסיס שיטת פלדנקרייז, שלהב, 2008.
פרומית פלדנקרייז, שיטת פלדנקרייז: שיפור עצמי בתנועה, פרולוג, 2000.
יוחנן ריבנרט, שיטת פלדנקרייז: הוראה באמצעות הידיים, אור-עם, 1998.
נעמי דורון, גוף האדם: מדריך למשתמש על-פי שיטת פלדנקרייז, קרן, 2013.
משה כהן-גיל, הישראלים שביקשו לרפא את העולם : פלדנקרייז, פאולה, נצח, הופה, ירושלים: כתר, 2013.
Eshkol Noa, 50 lessons by Dr. Moshe Feldenkrais, The Movement Notation Society, 1980.
Baniel Anat, Move into Life: The Nine Essentials for Lifelong Vitality, Harmony, 2009.
Sela Guy, Widegevity: An Appetizer for the Feldenkrais Method, Sela, 2013.